АҞӘА, лаҵарамза 2 – Sputnik, Роберт Џьопуа. Аԥснытәи аспортсмен Дмитри Ӷәазаа Sputnik иазеиҭеиҳәеит Шәачатәи F1 иаԥхьанеиуа автоеиԥхныҩлара Mitjet Series Russia аҟны иреиӷьыз дшырхыԥхьаӡалахаз. Аиндаҭлара мҩаԥысуан мшаԥымза 29 — 30 рзы Шәача ақалақь аҟны.
"Сара ахԥатәины сыҵҟьеит. Аҩбатәи акруг ахысраан смашьына иаахеит Иван Лукашевич имашьына. Смашьына ааха аиуит, алҩа ахылҵуан, аха ахәбатәи сакәны афиниш ахь снеиит", — иҳәеит иара.
Ӷәазаа иажәақәа рыла, аиндаҭлара иалахәын 17-ҩык аспортсменцәа. Аамҭала иара ҩеижәа минуҭ аҵанакуеит, уи иалагӡаны жәынтә рҟынӡа акруг ахагьыжьра иахьӡоит.
Асериа Mitjet 2L алаҵәара амоуп Франциа, Италиа, Германиа, Урыстәыла, Америкатәи аштатқәа рҟны. Иара шьаҭаиркит афранцыз спортсмен Жан-Филипп Даиро.